b'\n_START_ARTICLE_\nVolkswagen Scirocco\n_START_SECTION_\nHistorie\n_START_PARAGRAPH_\nVolkswagen hadde vokst godt p\xc3\xa5 begynnelsen 1970-tallet med blant annet kompaktbilen Volkswagen Type 1,  familiebil som Volkswagen Passat og kassevognen Volkswagen Transporter. Men de f\xc3\xb8lte de trengte noe nytt og sporty, n\xc3\xa5r de s\xc3\xa5 hvordan flere av de japanske produsentene som Toyota og Datsun produserte sine sporty modeller som Toyota Celica og Datsun Skyline. Dermed var id\xc3\xa8en om en hatchback-kompakt sporty modell f\xc3\xb8dt, og i 1974 kom Scirocco p\xc3\xa5 banen.\n_START_SECTION_\nScirocco MK1, type 53 (1974-1981)\n_START_PARAGRAPH_\nBilen med to d\xc3\xb8rer var liten og lett, og hadde motorer helt ned til 1.3 liters sylindervolum. Giorgetto Giugiaro stod bak designet, mens motorene var hyllevare fra Volkswagen.\n_START_SECTION_\nScirocco MK2, type 53B (1981-1992)\n_START_PARAGRAPH_\nScirocco MK2 hadde mye til felles med VW Golf MK2, ikke minst 16V-motoren med 139 hk i 1986 (uten katalysator). Scirocco fikk aldri betegnelsen GTI, men brukte GTX i stedet. Scirocco MK2 fikk en facelift som 1986-modell. Dette betydde blant annet sorte plastspoilere og 14" lavprofildekk. Minste motor fra 1986 var 1,6 med 55 kw. I tillegg fantes 1,8 90 hk og GTI-motorene (injection) med 112 og 139 hk. Siste leve\xc3\xa5ret var det kun en 1,8 liters motor med katalysator igjen. Effekten var 95 hk.\n_START_SECTION_\nScirocco MK3, type 1K8 (2008-)\n_START_PARAGRAPH_\nH\xc3\xb8sten 2008 kom Scirocco tilbake, denne gang med samme plattform som VW Golf V. Motorutvalget var 1.4 TSI med 122 hk (turbo) eller 160 hk (turbo og kompressor), og 2.0 TSI med motoreffektene 200/211 og 265 i R-utgave. Scirocco fantes ogs\xc3\xa5 med 2.0 TDI og 140 eller 170 hk. DSG dobbelkl\xc3\xb8tsj automat kunne leveres til alle modellene bortsett fra 122 hk bensin. TSI160 hadde 7-trinns t\xc3\xb8rrkl\xc3\xb8tsj, mens de andre hadde 7-trinns v\xc3\xa5tkl\xc3\xb8tsj. Walter de Silva st\xc3\xa5r bak designet p\xc3\xa5 Scirocco MK3.\n_START_SECTION_\nCorrado (1987-1995)\n_START_PARAGRAPH_\nI 1987, etter 13 \xc3\xa5rs produksjon tenkte Volkswagen nyskapende, og kom opp med den moderne og sporty bilen Volkswagen Corrado, bygd p\xc3\xa5 en blanding av en eksisterende og en ny plattform. Corrado kom p\xc3\xa5 banen sent i 1988, men Scirocco fortsette frem til 1992. og i 2008 kom Scirocco MK3 _NEWLINE_Corrado, med sin nye G60-lade-teknologi, skulle v\xc3\xa6re det r\xc3\xa5este Volkswagen hadde \xc3\xa5 tilby, men dessverre opptr\xc3\xa5dte det en del feil med G60-laderen, som  gjorde at den brant seg ut og ble \xc3\xb8delagt jevnlig, en teknisk svakhet. Dette slo ikke helt an, og miksen mellom de to plattformene skulle vise seg \xc3\xa5 bli vanskeligere enn antatt. Corrado ble avsluttet i 1995. _NEWLINE_Corrado fikk du ikke bare med 1,8 G60-motor. En 2-liters 16V selvpustende rekkefirer med 136 hk kunne leveres, men det var nok 2,9 VR6 med 190 hk som fristet mest.'